CELEX: 62016CN0177
Language: sl
Date: 2016-03-29 00:00:00
Title: Zadeva C-177/16: Predlog za sprejetje predhodne odločbe, ki ga je vložilo Augstākā tiesa (Latvija) 29. marca 2016 – Biedrība „Autortiesību un komunicēšanās konsultāciju aģentūra/Latvijas Autoru apvienība“/Konkurences padome

6.6.2016   
            
            
               SL
            
            
               Uradni list Evropske unije
            
            
               C 200/12
            
         Predlog za sprejetje predhodne odločbe, ki ga je vložilo Augstākā tiesa (Latvija) 29. marca 2016 – Biedrība „Autortiesību un komunicēšanās konsultāciju aģentūra/Latvijas Autoru apvienība“/Konkurences padome
   (Zadeva C-177/16)
   (2016/C 200/18)
   Jezik postopka: latvijščina
   
      Predložitveno sodišče
   
   Augstākā tiesa
   
      Stranki v postopku v glavni stvari
   
   
      Tožeča stranka v postopku na prvi stopnji: Biedrība „Autortiesību un komunicēšanās konsultāciju aģentūra/Latvijas Autoru apvienība“
   
      Tožena stranka v postopku na prvi stopnji: Konkurences padome
   
      Vprašanja za predhodno odločanje
   
   
               1.
            
            
               Ali se člen 102, [drugi odstavek,] točka (a), Pogodbe o delovanju Evropske unije uporabi v sporu glede tarif, ki jih je določila nacionalna organizacija za upravljanje avtorskih pravic, če navedena organizacija pobira tudi nadomestila za dela tujih avtorjev in lahko tarife, ki jih določi, v zadevni državi članici odvračajo od uporabe teh del?
            
         
               2.
            
            
               Ali je za namene določitve pojma nepoštenih cen, ki je uporabljen v členu 102, [drugi odstavek,] točka (a), Pogodbe o delovanju Evropske unije, na področju upravljanja avtorskih in sorodnih pravic primerno in zadostno – in v katerih primerih – opraviti primerjavo cen (tarif) na zadevnem trgu in cen (tarif) na sosednjih trgih?
            
         
               3.
            
            
               Ali je za namene določitve pojma nepoštenih cen, ki je uporabljen v členu 102, [drugi odstavek,] točka (a), Pogodbe o delovanju Evropske unije, na področju upravljanja avtorskih in sorodnih pravic primerno in zadostno uporabiti indeks paritete kupne moči, izpeljan iz domačega bruto proizvoda?
            
         
               4.
            
            
               Ali je treba primerjavo tarif opraviti za vsak posamezen segment teh tarif ali pa glede na njihovo povprečno raven?
            
         
               5.
            
            
               Kdaj je treba šteti, da je razlika med tarifami, preučevanimi za namene pojma nepoštenih cen, ki je uporabljen v členu 102, [drugi odstavek,] točka (a), Pogodbe o delovanju Evropske unije, občutna, tako da mora gospodarski subjekt, ki ima prevladujoč položaj, dokazati, da so njegove tarife poštene?
            
         
               6.
            
            
               Katere informacije je v okviru uporabe člena 102, [drugi odstavek,] točka (a), Pogodbe o delovanju Evropske unije razumno pričakovati od gospodarskega subjekta za upravljanje avtorskih pravic, da bi ta dokazal poštenost tarif, ki se nanašajo na dela, zaščitena z avtorskimi pravicami, če stroška navedenih del ni mogoče določiti kot v primeru opredmetenih proizvodov? Ali gre zgolj za administrativne stroške organizacije za upravljanje avtorskih pravic?
            
         
               7.
            
            
               Ali je treba v primeru kršitve pravil o konkurenci iz prometa organizacije za upravljanje avtorskih pravic za določitev zneska globe izključiti nadomestila, ki jih je navedeni gospodarski subjekt izplačal avtorjem?